การใช้เครื่องสำอางแต่งดวงตา การเพิ่มขนาดดวงตาอย่างเป็นธรรมชาติ การตีกรอบดวงตา
อายแชโดว์เป็นวิธีการดึงดูดความสนใจมายังดวงตาที่ได้ผลและทำให้ดวงตามีความคมชัด คุณควรทาอายแชโดว์ก่อนเพราะมันทำหน้าที่เป็นรองพื้นให้เครื่องสำอางอื่นๆ (เช่น มาสคาร่าและอายไลเนอร์)  สีของอายแชโดว์ที่คุณเลือกต้องเหมาะสมกับสีของดวงตา สีที่คนอื่นทาแล้วดูสวยอาจจะดูไม่สวยกับดวงตาของคุณ    ตาสีน้ำตาล มีความหลากหลายและสามารถใช้ได้เกือบทุกสี สีม่วงคือเฉดสีที่เหมาะสมที่สุดสำหรับตาสีน้ำตาล  ตาสีฟ้า ดูสวยที่สุดกับอายแชโดว์สีเอิร์ธโทน เช่น สีน้ำตาลหรือเทาขุ่น  ตาสีเขียว เหมาะกับโทนสีที่เป็นกลางและอบอุ่น สีม่วงละมุนหรือสีน้ำตาลทองเหมาะสมที่สุด สีของอายแชโดว์ไม่จำเป็นต้องแมทช์กับสีตาธรรมชาติของคุณแต่ถ้าเป็นไปได้มันจะทำให้สีตาธรรมชาติของคุณโดดเด่น อายไลเนอร์สีนู้ดเป็นสีที่ไม่เสี่ยงและเป็นวิธีทำให้ดวงตาดูสว่างขึ้นอย่างได้ผล ผลลัพธ์ที่คุณจะได้คือคุณจะดูตื่นมากขึ้นเพราะอายไลเนอร์สีนู้ดสังเกตเห็นได้ยาก คุณจึงสามารถใช้มันได้อย่างหลากหลายและเข้ากับทุกสถานการณ์ ถ้าหากคุณมองหาการเปลี่ยนแปลงขนาดของดวงตาอย่างชัดเจนก็ควรลองใช้อายไลเนอร์สีขาว  การเติมอายแชโดว์สีเข้มใต้ดวงตาและกรีดอายไลเนอร์สีนู้ดหรือสีขาวบริเวณขอบตาล่างจะทำให้ดวงตาดูใหญ่ขึ้น การแต่งตาแบบตาแมวพบได้ง่ายและเป็นวิธีที่ได้ผลในการเพิ่มขนาดของดวงตา ใช้ไลอายไลเนอร์แบบน้ำเพื่อกรีดออกจากหางตาและจบด้วยปลายแหลม มีวิธีการแต่งตาแบบตาแมวมากมายเพราะการแต่งตาแบบนี้พบได้มากและทำได้ง่าย อย่าลืมรองพื้นสีตาก่อน ใช้อายแชโดว์สีอ่อนที่สุดซึ่งกลืนกับสีผิวของคุณ วิธีนี้จะช่วยเน้นความโดดเด่นของอายไลเนอร์โดยเฉพาะอย่างยิ่งถ้าคุณใช้อายไลเนอร์สีเข้ม เช่น สีน้ำตาลหรือสีดำ ขนตาปลอมเป็นทางเลือกที่ดีถ้าหากคุณต้องการดึงดูดความสนใจมายังดวงตาของคุณ ขนตาปลอมช่วยเปิดตาและทำให้ดวงตามีกรอบกว้างขึ้นกว่าขนตาธรรมชาติ ทากาวบริเวณหลังขอบแนวขนตาและติดขนตาปลอมด้านหลังขนตาธรรมชาติ ขนตาปลอมทำให้ดวงตาของคุณโตขึ้นถึงแม้ว่ามันไม่ได้เพ่งเล็งไปที่ดวงตาโดยตรง ซิมเมอร์สีขาวจะทำให้ดวงตาของคุณดูตื่นเช่นเดียวกับอายไลเนอร์สีขาว กรีดอายไลเนอร์สีขาวรอบตาและเกลี่ยจนกว่าคุณจะได้ดวงตาที่ดูเหมือนก้อนเมฆฟุ้งอยู่รอบๆ คุณต้องกรีดอายไลเนอร์ให้ทั่วจากนั้นจึงเกลี่ยจนถึงบริเวณคิ้ว  ชิมเมอร์สีขาวเหมาะสำหรับโอกาสพิเศษแต่ถ้าคุณต้องการก็สามารถแต่งตาแบบนี้สำหรับวันธรรมดาทั่วไป การทำชิมเมอร์ให้ดูดีต้องใช้การฝึกฝน 2-3 ครั้งถ้าหากคุณไม่ชิน การแต่งหน้าแบบนี้จะคุ้มค่าความท้าทายถ้าหากคุณไม่เคยทำมาก่อน ไฮไลท์แบบมีสีสามารถใช้บริเวณหัวตาด้านในเพื่อทำให้ดวงตาโดดเด่นและดูโตขึ้น ถ้าหากคุณมักจะนอนดึกคุณก็จะมีดวงตาแดงและแห้งเพราะพักผ่อนไม่เพียงพอ การพักผ่อนให้เพียงพอเป็นสิ่งที่สำคัญถ้าหากคุณต้องการเพิ่มขนาดของดวงตา ดวงตาต้องการ 5 ชั่วโมงเป็นอย่างน้อยเพื่อฟื้นฟูในตอนกลางคืน  แน่นอนว่าคุณต้องพักผ่อนอย่างน้อย 7 ชั่วโมงเพื่อให้แน่ใจว่าคุณรู้สึกสดชื่นในแต่ละวัน ตาบวมเป็นผลลัพธ์ของการขาดน้ำ การทำให้ร่างกายได้รับน้ำอย่างเพียงพอจะช่วยไม่ให้คุณมีตาบวม ตั้งเป้าหมายเพื่อดื่มน้ำ 8 แก้วต่อวัน  ถ้าหากคุณมีปัญหากับการดื่มน้ำในแต่ละวันก็ควรเติมน้ำใส่ขวดเพื่อพกไปด้วยทุกที่ ดื่มน้ำเมื่อคุณนึกขึ้นได้ การทำให้ร่างกายได้รับน้ำเพียงพอมีประโยชน์มากมาย ไม่เพียงแต่คุณจะดูสดชื่นแต่คุณยังจะรู้สึกสดชื่นด้วย ถึงแม้ว่าการเติมความชุ่มชื้นให้บริเวณรอบดวงตาจะช่วยให้ดวงตาของคุณดูดีขึ้นแต่คุณควรเติมความชุ่มชื้นให้ทั่วทั้งใบหน้า วิธีนี้จะทำให้คุณดูสดใสซึ่งจะเป็นผลดีกับรูปลักษณ์ของดวงตา เติมความชุ่มชื้นให้กับใบหน้าด้วยมอยส์เจอไรเซอร์และซื้อมอยส์เจอร์ไรเซอร์สำหรับทาบริเวณรอบดวงตา มอยส์เจอร์ไรเซอร์สำหรับดวงตาถูกออกแบบมาให้มีความอ่อนโยนซึ่งเหมาะสมที่สุดสำหรับบริเวณที่บอบบาง  คุณยังสามารถใช้มอยส์เจอไรเซอร์ธรรมดารอบดวงตาแต่คุณจะสังเกตเห็นความเปลี่ยนแปลงได้ดีกว่าถ้าหากคุณใช้มอยส์เจอร์ไรเซอร์สำหรับดวงตา มอยส์เจอร์ไรเซอร์สำหรับดวงตาสามารถช่วยได้ถ้าหากคุณมีริ้วรอยรอบดวงตา การค่อยๆ นวดบริเวณรอบดวงตาจะช่วยกระตุ้นการไหลเวียนของเลือดซึ่งช่วยให้ดวงตาดูดีขึ้นและลดรอยคล้ำรอบดวงตา ค่อยๆ นวดรอบดวงตา ถูวนเป็นวงกลมเล็กๆ อย่างไรก็ตามถ้าหากคุณต้องการทำสิ่งนี้ให้เป็นกิจวัตรก็ควรซื้อเครื่องนวดรอบดวงตา  เครื่องนวดรอบดวงตาราคาไม่แพงซึ่งช่วยลดการถ่ายเทน้ำมันจากมือสู่หน้าและออกแบบมาเป็นพิเศษเพื่อช่วยกระตุ้นการไหลเวียนของเลือดบริเวณรอบดวงตา  ถ้าหากคุณนวดด้วยมือก็ควรทำให้มั่นใจว่าไม่มีน้ำมันส่วนเกินอยู่บนนิ้วมือ ไม่เช่นนั้นการถ่ายเทน้ำมันจากมือถือใบหน้าอาจทำให้เกิดการระคายเคืองผิวได้ . ถ้าหากคุณต้องการปรับปรุงส่วนใดส่วนหนึ่งของร่างกาย วิธีที่ดีที่สุดคือการบริหารส่วนนั้น ถึงแม้ว่าการบริหารดวงตาจะไม่ช่วยเพิ่มขนาดดวงตาแต่มันช่วยให้ดวงตาของคุณแข็งแรงและนั่นเป็นสิ่งสำคัญที่คุณไม่ควรมองข้าม   เปลี่ยนการมองระยะใกล้และระยะไกลอย่างรวดเร็ว การเปลี่ยนการมองอย่างรวดเร็วจะบังคับให้ดวงตาของคุณลดระยะเวลาการปรับเปลี่ยนสายตาอย่างรวดเร็ว การบริหารดวงตาแบบมีทิศทางจะช่วยพัฒนาการเคลื่อนที่และเวลาในการมีปฏิกิริยาตอบโต้ ลองขยับลูกตาไปในทิศทางแตกต่างกัน ตั้งศีรษะให้อยู่กับที่จากนั้นจึงมองขึ้น ลง ซ้ายและขวา ลองมองให้ไกลที่สุดเท่าที่จะทำได้ วิธีนี้จะช่วยเพิ่มประสิทธิภาพของการบริหารดวงตา ความจริงที่รู้จักกันดีคือสายตาของคุณจะปรับตามปริมาณแสงที่อยู่ในแนวทัศนวิสัย การอยู่ในที่มืดหรือมีแสงริบหรี่จะบังคับให้ลูกตาดำของคุณขยายเพื่อรับแสงมากขึ้น การไปที่มืดจะเพิ่มขนาดของลูกตาดำอย่างเป็นธรรมชาติซึ่งอาจจะทำให้ตาดูโตขึ้น ในทางตรงกันข้ามลูกตาดำของคุณจะมีขนาดเล็กลงในแสงสว่างเพราะฉะนั้นคุณควรหลีกเลี่ยงการจ้องบริเวณที่สว่างถ้าหากคุณต้องการให้ลูกตาดำมีขนาดคงที่  งานวิจัยบางชิ้นยังเผยว่าลูกตาดำจะหดและขยายเมื่อคุณนึกถึงแสงประเภทต่างๆ ถ้าหากคุณอยู่ในสถานที่ที่คุณไม่สามารถบังคับแสงได้ก็ควรจินตนาการตัวเองให้อยู่ในที่ที่มีแสงริบหรี่และดูว่าวิธีนี้มีผลตาของคุณหรือไม่ การสวมที่ปิดตาเป็นเวลา 10 นาทีจะช่วยลดการอักเสบรอบดวงตา เมื่อคุณทำวิธีนี้เป็นประจำผิวรอบดวงตาจะนุ่มขึ้นและดวงตาจะเปล่งประกายมากขึ้น  ถ้าหากคุณไม่มีที่ปิดตาก็สามารถใช้น้ำแข็งก้อนถูรอบดวงตาซึ่งจะให้ผลลัพธ์แบบเดียวกัน คุณควรดัดขนตาบ่อยๆ ถึงแม้ว่าคุณตาของคุณงอนอยู่แล้วก็ตาม ขนตาคือกรอบธรรมชาติของดวงตาและการดัดขนตาจะทำให้คุณดึงดูดความสนใจมายังบริเวณนี้ของใบหน้า ขนตาที่งอนจะทำให้ตาดูโตขึ้น ใช้ที่ดัดขนตาโดยเริ่มจากโคนขนตาและค้างไว้ 3 วินาที อย่าดัดขนตานานเกินกว่านั้นเพราะคุณอาจจะทำให้ขนตาเสียหายได้ คอนแทคเลนส์แบบกลมทำหน้าที่เหมือนคอนแทคเลนส์ทั่วไปแต่มันปกปิดบางส่วนของตาขาวและทำให้ขนาดของดวงตาดูโตขึ้น ผลลัพธ์ที่คุณจะได้คือคุณจะมีดวงตากลมโตเหมือนการ์ตูนญี่ปุ่น  ถึงแม้ว่าคอนแทคเลนส์แบบกลมจะเป็นที่นิยมในเอเชียตะวันออกแต่คุณสามารถหาซื้อได้ทางออนไลน์ ราคาประมาณ 700 ถึง 1,000 บาทต่อคู่และคุณสามารถเลือกซื้อยี่ห้อที่ต้องใช้ใบจ่ายยาเท่านั้น คุณสามารถหาซื้อได้ตามร้านจักษุทั่วไป  คอนแทคเลนส์แบบกลมอาจทำให้คุณต้องเสี่ยงและบาดเจ็บรวมไปถึงอาการตาบอดและยังไม่เป็นที่รับรองโดยองค์การอาหารและยาในตอนนี้ อย่างไรก็ตามงานวิจัยเกี่ยวกับหัวข้อนี้ยังมีไม่มากและความเสี่ยงที่เกิดขึ้นอาจมาจากความกลัวแต่คุณควรตระหนักถึงปัญหาที่อาจจะเกิดขึ้นถ้าหากคุณต้องการใส่คอนแทคเลนส์แบบนี้ แว่นสายตาหนามีส่วนทำให้ดวงตาดูเล็กลงเมื่อมองผ่านเลนส์ ถ้าหากคุณมีค่าสายตามากก็ควรลองเลิกใส่แว่นเพื่อดูความแตกต่างที่ชัดเจน คอนแทคเลนส์เป็นที่สังเกตได้ยากและสวมใส่ได้ง่าย ถ้าหากคุณมีงบประมาณเพียงพอก็สามารถทำการผ่าตัดโดยใช้เลเซอร์เพื่อแก้ไขปัญหาสายตาของคุณอย่างถาวร คอนแทคเลนส์ยังช่วยลดปัญหานี้ได้
ใช้อายแชโดว์. ใช้อายไลเนอร์สีนู้ดหรือสีขาว. แต่งตาแบบตาแมว. ติดขนตาปลอม. เกลี่ยชิมเมอร์สีขาวรอบดวงตา. พักผ่อนให้เพียงพอ. ดื่มน้ำ. เติมความชุ่มชื้นให้ใบหน้า. นวดดวงตา. บริหารดวงตา ปรับสายตาให้เข้ากับแสงริบหรี่. ใช้ที่ปิดตา. ดัดขนตา. ใส่คอนแทคเลนส์แบบกลม. เลิกใส่แว่น.
https://www.wikihow.com/Get-Bigger-Eyes https://www.wikihow.com/Get-Bigger-Eyes https://www.wikihow.com/Get-Bigger-Eyes
Using Eye Makeup Maximizing Your Eye Size Naturally Framing Your Eyes